open-index/open-wikipedia-markdown huggingface dataset:
Sistema limfatico

O **sistema limfatico** u **sistema circulatorio limfatico** ye un sistema de conductos formau por os capilars limfaticos, os vasos limfaticos, os ganglios limfaticos y os cullidors terminals, conductos por a on circula a limfa. O sistema limfatico tien como funcion cheneral recullir lo plasma intersticial y fer-lo arribar a las venas. Tamién reculle acidos grasos en as vellosidaz estentinals pa levar-los a venas de calibre gran que no se i puedan bozar y participa en a defensa de l'organismo por tener limfocitos.

Os capilars limfaticos son feitos d'endotelio, son ixemenaus por tot o cuerpo y tienen un cabo ciego.

Os vasos limfaticos tienen un aspecto externo de rosario, pero histolochicament son pareixius a las venas, presentando tamién en o suyo interior valvulas semilunars. Os vasos quiliferos son vasos limfaticos que bi ha adintro d'as vellosidaz estentinals.

Os ganglios limfaticos son ixamplamientos redondos que se fan en meyo d'os vasos limfaticos y tienen relación con a formación de limfocitos, participando en a defensa de l'organismo. Cualques ganglios pueden recibir a denominación d'andaderas en aragonés.

Os cullidors terminals son os vasos limfaticos mes grans, recullen a limfa d'atros vasos limfaticos y la abocan a las venas. Son cullidors terminals o conducto toracico y a gran vena limfatica.

A limfa circula por o sistema limfatico d'una traza pareixida a la sangre por as venas. Os musclos aprietan y exprimen os vasos limfaticos enta un solo sentiu. La limfa no i puet recular porque bi ha valvulas que no deixan. Os vasos limfaticos se tornan a plenar con o plasma intersticial que os capilars limfaticos recullen a traviés d'a capa d'endotelio.

## Veyer tamién
*Aparato circulatorio.
*Ganglio limfatico.
*Limfa.
*Limfocito.
*Vaso quilifero.
Amaya Valdemoro

**Amaya Valdemoro Madariaga**, naixida d'Alcobendas (Comunidat de Madrit, Espanya) lo 18 d'agosto de 1976 ye una chugadora de basketbol espanyola heu retirada, que ye considerada la millor chugadora de basketbol espanyola d'a historia.

Con diferents equipos partecipó en a Liga espanyola, a estausunidense (WNBA), y en as brasilera, rusa y turca. Con a selección espanyola partecipó 258 vegadas, siendo la esportista espanyola que mes vegadas ha estau internacional (dica l'anyo 2017, cuan Laia Palau la superó).

Entre los suyos premios cal destacar a Reyal Orden d'o Merito Esportivo en as categorías de medalla de bronce en 2002, archent en 2008 y oro en 2014, y os de MVP del Eurobasket 2007, MVP de la Copa de la Reina en 2004, MVP de los play-off de la Liga y millor chugadora en o puesto d'alero en 2004. Incluyida en o quinteto ideal en o Mundobasquet 2002.

## Trachectoria esportiva

## Referencias

## Vinclos externos

*  Perfil esportivo de Amaya Valdemoro en a  achina web oficial d'a Federación Espanyola de Basketbol.)
Mons-Hainaut

O **Mons-Hainaut**, conoixito comercialment con o nombre de *Belfius Mons-Hainaut*, ye un club belga de basketbol, establito en l'anyo 1959. Chuga en a Ligue Ethias en l'anyada 2017/18 y en o Mons.Arena d'a ciudat de Mont como equipo local.

## Nombres Comercials

## Historial

 Campión
 Subcampión

## Palmares
### Estatal
* **[[Copa de Belchica de Baloncesto|Copa de Belchica]] (2):** 2006, 2011.

## Se veiga tamién
* Ligue Ethias.

## Vinclos externos
*    Pachina web oficial d'o club.
Ixarmiento

O **ixarmiento** ye una branca u verdugo de vinya que perculla cada anyada d'a cepa y leva totas as estructuras de creiximiento vechetal d'a planta, ye dicir, as fuellas (pampas), os filos (tixeretas) y os carrazos.

En hibierno s'esporga a vinya pa que os ixarmientos no creixcan guaire y millorar a producción cualitativa y cuantitativa d'as ugas. Un ixarmiento esporgau y presto pa plantar-lo ye un malluelo.

## Etimolochía
D'alcuerdo con María Luisa Arnal Purroy o verbo *ixarmentar* ("collir os ixarmientos esporgaus"), deriva d'o verbo latino *SARMENTARE* sumau a lo prefixo *[[prefixo ex-|EX-]]* (**EXSARMENTARE*) y esto explicaría como a partir d'un etimo latino con *S-* inicial apareixese en aragonés esta parola con una *[[x]]*. En castellano d'Aragón a parola *harmiento* ye una muestra de substracto lingüistico aragonés, que se remonta a *exarmiento*, documentau d'o "*[[Fuero d'Aragón]]*", de "*[[Breviarium ab Urbe condita]]*", y de l'aragonés d'as comunidaz aragonesas:

## Referencias

## Veyer tamién
*Malluelo.
*Malluelo (terreno).
*Pampa.
*Vinya.
*Vinyal.
*Verdugo
Olga Syahputra

**Olga Syahputra** conoixiu a sobén como **Olga Syahputra**, naixiu de Jakarta en l'anyo 1983 y muerto en Singapur o 27 de marzo de 2015, ye un actor, comediant, cantaire y presentador de televisión Indonesio que ha treballau en cine y televisión.

## Filmografía
* 2004: *Tina Toon dan Lenong Bocah The Movie*.
* 2008: *Susahnya Jadi Perawan*.
* 2008: *Mau Lagi?*.
* 2008: *Basahhh...*.
* 2008: *Cintaku Selamanya*.
* 2008: *Mas Suka, Masukin Aja-Besar Kecil I'ts Okay*.
* 2012: *Kung Fu Pocong Perawan*
* 2013: *Taman Lawang*.
* 2014: *Olga & Billy Lost in Singapore*.
* 2015: *Warisan Olga*.

## Vinclos externos
*  Olga Syahputra en IMDb.
Club Universitario de Deportes

O **Club Universitario de Deportes**, conoixito popularment simplament como **Universitario** o **la U**, ye un club de fútbol peruano, con seu en a ciudat de Lima. Fue establito o 7 d'agosto de 1924 y l'actualidat chuga en a Primera División d'a Liga peruana de fútbol.

## Plantilla 2022
* *Actualizato o [[30 de noviembre]] de [[2022]]. 

















 



 
 
 
 


== Palmarés ==
=== Torneyos nacionals ===

* *'Primera División del Perú (26):** [[Campeonato Peruano de Fútbol de 1929|1929]], [[Campeonato Peruano de Fútbol de 1934|1934]], [[Campeonato Peruano de Fútbol de 1939|1939]], [[Campeonato Peruano de Fútbol de 1941|1941]], [[Campeonato Peruano de Fútbol de 1945|1945]], [[Campeonato Peruano de Fútbol de 1946|1946]], [[Campeonato Peruano de Fútbol de 1949|1949]], [[Campeonato Peruano de Fútbol de 1959|1959]], [[Campeonato Peruano de Fútbol de 1960|1960]], [[Campeonato Peruano de Fútbol de 1964|1964]], [[Campeonato Descentralizado 1966|1966]], [[Campeonato Descentralizado 1967|1967]], [[Campeonato Descentralizado 1969|1969]], [[Campeonato Descentralizado 1971|1971]], [[Campeonato Descentralizado 1974|1974]], [[Campeonato Descentralizado 1982|1982]], [[Campeonato Descentralizado 1985|1985]], [[Campeonato Descentralizado 1987|1987]], [[Campeonato Descentralizado 1990|1990]], [[Campeonato Descentralizado 1992|1992]], [[Campeonato Descentralizado 1993|1993]], [[Campeonato Descentralizado 1998|1998]], [[Campeonato Descentralizado 1999|1999]], [[Campeonato Descentralizado 2000|2000]], [[Campeonato Descentralizado 2009|2009]], [[Campeonato Descentralizado 2013|2013]].<small>**(Record)**</small>.
:* **Torneo Apertura (5):** [[Campeonato Descentralizado 1998|1998]], [[Campeonato Descentralizado 1999|1999]], [[Campeonato Descentralizado 2000|2000]], [[Campeonato Descentralizado 2002|2002]], [[Campeonato Descentralizado 2008|2008]] <small>**(Record)**</small>.
:* **Torneo Clausura (1):** [[Campeonato Descentralizado 2000|2000]].

* **Copa Presidente d'a Republica (1):** 1970**.'''

## Se veiga tamién
* Teodoro Fernández.

## Referencias

## Vinclos externos

* Pachina web oficial d'l Universitario de Deportes.
* RSSSF.
José Luis Abós

**José Luis Abós** (Zaragoza, 21 d'abril de 1961 - Zaragoza, 20 d'octubre de 2014) estió un entrenador aragonés de basketbol. Entrenó a o CAI Zaragoza dende l'anyada 2009-2010, en Liga LEB, que remató con l'ascenso a la liga ACB, dica a fin de l'anyada 2013-2014, cuan habió de deixar o banco por una malautía, tal y como anunció o 4 d'agosto de 2014. Feneixió como consecuencia d'un cáncer o 20 d'octubre d'o mesmo anyo, con 53 anyos d'edat .

## Trachectoria

* 1992/93. Natwest Zaragoza (Aduyant de Mario Pesquera).
* 1994/95. Amway Zaragoza (Aduyant de Alfred Julbe).
* 1995/96. Caja Bilbao (LEB). 
* 1996/97. Selección Espanyola Sub-21 (Aduyant de Gustavo Aranzana).
* 1997/98. Club Baloncesto Breogán (LEB). 
* 2000/01. Club Basquet Inca (LEB).
* 2002/05. Club Bàsquet Sant Josep Girona (Aduyant de Juan Llaneza y Edu Torres).
* 2005/08. Club Basquet Inca (LEB).
* 2009/2014. Basket Zaragoza 2002 (LEB y ACB).
* 2014: 4 de agosto. Él mesmo ninvió un comunicau a os aficionaus en o cual confirmaba que abandonaba o CAI Zaragoza por una malautía.

## Palmarés

* 1996/1997 Medalla d'archent en l'Europeu Sub 21 d'Estambul como aduyant de de Gustavo Aranzana.
* 2009/10: Campión d'a Liga LEB Oro (Basket Zaragoza 2002).

## Vinclos externos

*  ''José Luis Abós, nuevo técnico del CAI Zaragoza''.
*  Ficha en a pachina web d'o Basket Zaragoza 2002
*  Ficha en a pachina web d'a Liga ACB

## Referencias
Borfollo

O **borfollo** u **barfuello** (d'o latín *malum folĭum*) ye l'epicarpo d'a uga, que se converte en un repui solido dimpués de prensar a uga en un trullar. Manimenos se fa servir un a producción de vin tinto por as substancias colorants que presenta y que s'ixemenan cuan o mosto se fa bullir en o proceso de fermentación. S'emplegan tamién en a elaboración d'o licor de borfollo.

A operación de deseparar a polpa d'a uga d'o borfollo se conoixe como "borfollar". Una ripa de borfollos ye una "borfollada" u "borfollería".

## Notas


## Referencias
Clot

Un **clot**, **clota** (d'o celta *< klotton* "vago") u **foyo** (d'o latín *< FOVEA*) ye una concavidat d'un obchecto u d'o terreno. Bi ha cloz arredol de plantas cautivadas y que escarvan os labradors pa que creixcan millor. Se diz tamién clot a los chicoz foratos que se fan en o suelo pa determinaus chuegos infantils.

A parola *clot* puet fer-se servir con somarda u ironía pa referir-se a la excavación a on se deixa l'atabul u a la sepultura.

## Agricultura
Os labradors tradicionals fan cloz en os campos de cautivo pa retener l'augua arredol d'a planta que cautivan, por eixemplo a vinya..

En a traducción aragonesa d'o "*[[Libro de Paladio]]*" mencionan a tecnica agricola d'escarbar cloz:

## Toponimia
En toponimia os *cloz* u *clotas* se refieren a fondadas en o terreno y n'esta accepción son sinonimos de *[[foya]]* u *fueya*. *Foyo* se fa servir como cheosinonimo occidental de *clot* a escala de mida humana u d'obchecto, y no ye sinonimo de *[[foya]]* u *[[fueya]]*, que solo ye que a escala cheografica (a sobén microcheografica).

## Notas


## Referencias
Ganglio limfatico

Un **ganglio limfatico** u **nodo limfatico** ye un tipo d'organo d'o sistema limfatico y d'o sistema immunitario distribuito por tot o cuerpo siempre ligau a vasos limfaticos. Os ganglios limfaticos son cuartels de limfocitos B, limfocitos T y d'atras celulas immunitarias. Os ganglios limfaticos actuan como filtros u trampas pa particlas foranias y son importants pa o correcto funcionamiento d'o sistema immunitario. Bi ha una alta densidat de limfocitos y macrofagos.

Os ganglios limfaticos tienen tamién una importancia clinica. S'inflaman u s'unflan en diferents condicions, que pueden variar dende poco preoucupants como en una farinchitis dica amenazar a la propia vida como en bel cáncer. En este zaguer caso o estau d'o ganglio limfatico ye tan significativo que se fa servir pa o estadificamiento d'o cáncer, determinant d'o tractamiento a seguir, y pa determinar a prognosi. Cuan son unflaus, inflamaus u ixamplaus, os ganglios limfaticos pueden estar duros, firmes u tovos.

Os ganglios limfaticos pueden estar diagnosticaus por biopsia si son inflamaus. Ciertas infeccions afectan a los ganglios limfaticos con una caracteristica consistencia y localización.

En aragonés cualques ganglios pueden recibir la denominación d*'andaderas*, sobre tot cuan son unflaus.

## Referencias

## Bibliografía
* C.P.J.Hickman: *Principios Integrales De Zoologia - 10ª Ed*. McGraw-Hill. 1998.
* Natividad Ferrer Marí, Miguel Gracia Vicente, Manuel Medina Martínez: *Bachillerato. Biología y Geología* Bruño, 2008.

## Veyer tamién
*Amigdala (sistema limfatico).
*Sistema limfatico.
*Vaso limfatico.
*Sistema immunitario.
Blancanieu

**Blancanieu** (u tamién **Blancanieus**, en alemán *Schneewittchen*) ye un cuento popular, estando a suya versión mas conoixida a recullida por os Chirmans Grimm. A cinta de Walt Disney *[[Snow White and the Seven Dwarfs (cinta de 1937)|Snow White and the Seven Dwarfs]]"* (en anglés *"Blancanieu y os siet enanos"*) contribuyó a mantener a historia oral en circulación.

## A historia
O cuento explica como una mesacha, con a piel blanca como a nieu, por ixo ye clamata Blancanieu, despierta as celusías d'a nueva muller de su pai, una bruixa, que ordena matar-la ta esta ella a muller mas polida d'o reino (o chuez ye un espiello machico). Os sirvients no pueden cumplir a orden y l'abandonan en a selva, a on ye recullida por siet enanos que queden cautivaus por a mesacha. Blancanieu pasa a vivir con os enanos, cuidando-los y creixendo. A bruixa mira de trobar-la y asasinar-la con una manzana enverenada, pero consigue o suyo proposito porque no se mincha a manzana de tot. Por ixo ye viva en un atabul de vidre que custodian os enanos, pero profundament dormida. Nomas un pochón d'aimor d'un prencipe podrá rebellar-la y rematar en un matrimonio goyoso.

## Interpretacions
Apareixen diferents elementos comuns con atras historias, como a manzana que mata u o pochón d'aimor (en as primeras versions no i apareixeba y yera una segudida de l'atabul lo que despertaba a la choven, puet estar que sía una contaminación d'a *Bella Durmient*). Igualment o concurso de belleza con un espiello que apareixe en o cuento ye un motivo tradicional.

A critica feminista considera que ye un cuente ta aleccionar sobre o papel reservau a la muller, ya que Blancanieu se salva porque accepta cuidar y servir a os siet enanos y a belleza ye el motor d'a trama. Dende o psicoanalís se subralla o complexo d'Edipo y a celusía como detonants de l'acción.

En una versión albanesa antiga no son siet enanos sino siet dragons as criaturas que acullen a Blancanieu. Iste papel positivo de criaturas usualment vistas como negativas ye un rasgo fundamental d'a historia (en os cuentos de fadas, os enanos y dragons gosan estar guardians de tresoros u raptors de mesachas).

## Vinclos externos
* Texto bilingüe castellano - alemán.
Epicuro

**Epicuro**, d'o griego clasico: Ἐπίκουρος, *Epìkouros*, (Samos, Grecia, 342 aC - † Atenas, Grecia 270 aC) estió un estió un filosofos griego, fundador de l'epicureismo.

## Vinclos externos
Beşiktaş Jimnastik Kulübü Erkek Basketbol Takımı

O **Beşiktaş Jimnastik Kulübü Erkek Basketbol Takımı**, conoixito comercialment con o nombre de *Beşiktaş Integral Forex*, ye a sección de basketbol d'o club turco Beşiktaş Jimnastik Kulübü, fundato en l'anyo 1933. Chuga en a Türkiye Basketbol Ligi en a temporada 2013/2014 y en o BJK Akatlar Arena d'a ciudat de Istambul como equipo local.

## Nombres Comercials

## Palmares
### Estatal
* **[[Türkiye Basketbol Ligi]] (2):** 1974/75, 2011/12.
* **[[Copa de Turquía de Baloncesto|Copa de Turquía]] (1):** 2011/12.
* **[[Copa d'o President (Turquía)|Copa d'o President]] (1):** 2012.
* **[[Türkiye 2. Basketbol Ligi]] (1):** 1988/89.
### Internacional
* **[[EuroChallenge]] (1):** 2011/12.

## Referencias

## Vinclos externos
*   Pachina web oficial d'o club.

## Se veiga tamién
* Türkiye Basketbol Ligi.
El Zorro

**El Zorro** (*A rabosa* en aragonés) ye un personache de ficción ideyato por Johnston McCulley en l'anyo 1919.

Ye a identidat secreta de **Don Diego de la Vega**, un noble californiano que esfiende a la chent de personaches malvados y funcionarios tirans d'a epoca colonial. A suya vestimenta caracteristica ye un sombrero, antifaz, trache negro, capa y como arma una espata. Ye un personache muit popular y amaneixe en libros, cintas, cómics y series de televisión a mas de estar modelo ta la creyación d'atros personaches como El Látigo o El Coyote.

## Vinclos externos
Perry Mason

**Perry Mason** ye un personache de ficción ideyato por Erle Stanley Gardner. Ye un abogato que luita por a inocencia d'os suyos clients y que li cuacan os casos rarizos, complicatos y sin d'esperanza ta o suyo client. A sobén o client que esfensa ye acusato d'asesinato y Perry Mason contrimuestra que l'asesino ye un atro personache de l'historia.

Perry Mason aparece en novelas policiacas, historias cortas, series de televisión, en mas de 25 largometraches de televisión y bels cintas de cine.

As suyas novelas estioron grans exitos de ventas y como eixemplo d'a suya novela *Bloody Murder* aconsiguió vender mas de 135 millones en 1970 l'anyo en que morió o suyo autor.

## Vinclos externos
*  Perry Mason en IMDb.
Hamburger Abendblatt

O ***Hamburger Abendblatt*** (en aragonés literalment *O Periodico de tardis d'Hamburgo*) ye un periodico diario d'a ciudat d'Hamburgo, Alemanya, publicau por Axel Springer AG. Fue mercau por o grupo mediatico *[[Funke Mediengruppe|Funke-Mediengruppe]]* l'1 de chinero de 2014. O periodico gosaba amaneixer nomás de lunes ta sabado, pero dende o 29 d'octubre de 2006 se publica tamién una edición dominical ta completar a edicion d'os domingos d'o *[[Hamburger Morgenpost]]* que prencipió o 5 de noviembre de 2006.

O periodico se centra mas que mas en noticias de l'aria d'Hamburgo, incluyindo suplementos con noticias rechionals de Norderstedt, Ahrensburg, Harburg y Pinneberg. Politicament o periodico ye licherament conservativo, pero por un regular gosa refirmar a o gubierno, tamién en os periodos d'administración d'o SPD.

## Historia
Cuatre periodicos anteriors d'Hamburgo levaban o apelliu *Abendblatt* ("Periodico d'a tardi") en o suyo nombre, incluyindo un atro dito *Hamburger Abendblatt*, fundau o 2 de mayo de 1820.

L'actual *Hamburger Abendblatt*, manimenos, se publicó por primera vegada dimpués d'a Segunda Guerra Mundial, dende o 14 d'octubre de 1948, con una primera edición de 60,000&nbsp;copias. Recibió una licencia de publicación d'o Senau y de l'alcalde d'Hamburgo Max Brauer, estando asinas o primer diario d'a post-guerra en Alemanya en recibir un permiso que no provenise d'as autoridaz ocupants. Dimpués de seix meses de circulación, s'aumentó a tirada a 170.000&nbsp;copias diarias. Dica os anyos 1970 se distribuiba de tardis, pero actualment se fa de maitins.

## Referencias

## Vinclos externos
*  Hamburger Abendblatt – Wie alles begann . . .41: Die Serie über die Anfänge des Abendblatts Hamburger Abendblatt. 18-11-2002. Resumen d'a historia d'o periodico en a suya propia web.
*  Hamburger Abendblatt. 25 de chulio de 2013
*  Pachina oficial
Fritz-kola

**fritz-kola** ye una empresa alemana de bebidas de cola y limonada, producidas y distribuyidas primero dende 2003 por *fritz-kola Hampl und Wiegert GbR*, y dimpués por *fritz-kola GmbH*. A seu d'a firma se troba en a ciudat d'Hamburgo.

## Productos

A *fritz-kola* tien alto u baixo 2,5 vegadas a cantidat de cafeína d'un refresco normal de cola, isto significa que bi ha 83,3&nbsp;mg de cafeína por cada botella de 0,33 litros y 50,48&nbsp;mg de cafeína en as botellas de 0,2 litros. Istas cantidaz son considerablement mas altas que as d'os suyos competidors de segmento de mercau Coca-Cola y Pepsi-Cola con 10&nbsp;mg/100 ml. Amás fritz-kola tien un poquet de sabor a limón. L'alto conteniu en cafeína a estau fuent de criticas sobre os suyos efectos negativos ta a salut. Un consumo regular u excesivo de cafeína puet provocar adicción a ista substancia y bels sintomas como niervosismo, insomnio y palpitacions. O refresco de cola de fritz-kola contiene amás una mica menos de hidratos de carbonio, ye decir zucre, que o líder d'o suyo segmento de mercau, Coca-Cola.

* Información nutricional por 100 ml de *fritz-kola*: 179 kJ / 42 kcal / g 0,1 proteínas / 10.5 g hidratos de carbonio / 0.1 g grasas / 25&nbsp;mg de cafeína
* Ingredients: Augua, zucre, acido carbonico, colorant E150d, acidulant E338, aroma de cafeína, aromas naturals

Os productos *fritz-kola* s'envasan en botellas retornables. Amás d'a clasica *fritz-kola* existen atras dos alternativas con sabor a cola: una fritz-kola sin de zucre y un atra variant con endulzant a base d'estevia. Bi ha tamién cuantas sabors de limonadas que se venden con o nombre de *fritz-limo* entre os que se troban o melón, manzana-zresa-sabuco, limón, narancha, manzana (*Apfelschorle*) y dende febrero de 2012 tamién una mezcla de cola y limón (*[[Spezi]]*) con o nombre de *mischmasch*. Todas as variants se pueden mercar en botellas de 0,33 litros. Tamién son disponibles en tabiernas en formato 0,2 litros en una botella con con una forma mas ergonomica que apareixió en 2008. Fueras d'o sabor cola-limón (*mischmasch*), que tien un disenyo diferent, a resta de botellas solo se diferencian en a color d'as suyas etiquetas.

## Vinclos externos
*  Pachina oficial

## Referencias
Binnenalster

O **Binnenalster** (literalment en alemán *l'Alster Interior*) ye un d'os dos lacos artificials que se troban en a ciudat d'Hamburgo, Alemanya, y que se forman a partir d'o río Alster (l'atro laco ye l'Außenalster). En iste laco se fa un festival anual dito *Alstervergnügen*. O laco tien un aria de 0,2&nbsp;km².

## Historia
A parola "innen" (en aragonés *interior*) fa referencia a la suya situación aintro d'as antigas murallas d'a ciudat d'Hamburgo. O Binnenalster yera a parti d'o laco que se trobaba en o "interior" d'as muralls d'a ciudat. O laco se creyó orichinalment como reserva d'augua ta un molín. Como en l'actualidat ya no existen as murallas d'a ciudat, en o suyo puesto bi ha dos puents, un d'o tren y un atro ta autos, o Lombardbrücke y o Kennedybrücke, que deseparan o laco d'o río.

## Alstervergnügen
L*'Alstervergnügen* (en aragonés *A diversión de l'Alster*) ye un festival anual que se celebra en as carreras d'arredol de l'Alster. Siempre se fa en o primer cabo de semana de setiembre, y ofreixe una ampla variedat de birolla, bebida, chuegos y articlos ta mercar, asinas como collas de rock ta meter musica a la borina que se i fa.

## Referencias


*  Statistisches Jahrbuch 2006/2007. Oficina Estatistica d'Hamburgo y Schleswig-Holstein *Statistisches Amt für Hamburg und Schleswig-Holstein*. SSN 1614-8045


## Vinclos externos
*
* Alstervergnügen Hamburg

## Referencias
Außenalster

L**'Außenalster** ye un d'os dos lacos artificials que se troban en a ciudat d'Hamburgo, Alemanya, y que se forman a partir d'o río Alster (l'atro laco ye o Binnenalster). O laco tien un aria de 1,6&nbsp;km².

## Historia
A parola "außen" (en aragonés *exterior*) fa referencia a la suya situación difuera d'as antigas murallas d'a ciudat d'Hamburgo. L'Außenalster yera a parti d'o laco que se trobaba en o "exterior" d'as muralls d'a ciudat. Como en l'actualidat ya no existen as murallas d'a ciudat, en o suyo puesto bi ha dos puents, un d'o tren y un atro ta autos, o Lombardbrücke y o Kennedybrücke, que deseparan o laco d'a resta d'o río.

Os habitants d'Hamburgo fan servir por un regular l'Außenalster como puesto ta fer actividaz d'ocio como a navegación u o remo. Cuasi toz os embarcaderos de l'Außenalster son publicos. Istos embarcaderos varian dende chicoz accesos a o laco dica grans parques publicos (como l'Alstervorland). Ye un puesto muit popular ta correr (con un recorriu d'alto u baixo 7&nbsp;km).

## Referencias


*  Statistisches Jahrbuch 2006/2007. Oficina Estatistica d'Hamburgo y Schleswig-Holstein *Statistisches Amt für Hamburg und Schleswig-Holstein*. SSN 1614-8045


## Vinclos externos
*
* Alstervergnügen Hamburg

## Referencias
Estreleira

A **estreleira** (tamién conoixida como *Bandeira da Pátria*) ye a bandera que representa as corrientes de cuchas d'o nacionalismo gallego.

A modalidat d'a bandera de Galicia con una estrela roya en o centro la fa servir a mayor parti d'o nacionalismo y independentismo gallego de cuchas. A estrela roya l'adhibioron por militants comunistas d'a Unión do Povo Galego (UPG) en os anyos 1960, remerando a la "estrela solitaria" d'a bandera de Cuba, adoptada dimpués d'independizar-se d'Espanya, encara que a estrela cubana ye blanca, y no roya.

A primera vegada que se mete una estrela en o centro d'a bandera gallega ye en un disenyo de Castelao previo a la Guerra Civil Espanyola. En ista bandera a estrela no yera roya, sino blanca u de color archent. Decadas mas tardi fue substituyida por a estrela roya.

Seguntes investigadors d'una fundación amanada a CCOO y o Partiu Comunista de Galicia (PCG), ista bandera fue emplegada en primeras por militants d'a sección guerrillera d'o Partiu Comunista d'Espanya (PCE) en Galicia, en os anyos 1940, estando chefe de la guerrilla Antonio Seoane y secretario d'o PCE en Galicia (o PCG no se creyaría como tal dica dos decadas dimpués) José Gómez Gayoso, mientres que os nacionalistas feban servir dende a creyación d'o Partiu Galeguista (PG) una bandera gallega con una estrela amariella en o centro.

Hue se fa servir como simbolo mas que mas d'a esfensa d'o independentismo, encara que organizacions no explicitament independentistas como o Bloque Nacionalista Galego (BNG) tamién la emplegan. Toz os partius nacionalistas gallegos de cuchas utilizan ista bandera. Ye emplegada en as manifestacions populares de forma reivindicativa. Tamién se fa servir en as movilizacions d'os sindicatos CIG y CUT.

O suyo disenyo ye o mesmo que o d'a bandera gallega oficial, con a estrela roya que ha de quedar siempre en o centro, aliniada con a francha azul.

## Referencias
Cudición

A **cudición** ye a operación de cudir, imprentar y sellar una pieza de metal ta convertir-la por un regular en moneda. A ceca ye o nombre que se da a la casa u taller a on se fa a cundición.

As primeras monedas se feban metendo metal fundiu en un molde. Dende a epoca griega dica o sieglo XVI a cudición se feba con un martiello con un metodo consistent en meter una pieza de metal escalfada entre dos troquels (moldes de fierro), o superior d'os cuals en estar golpeau por o martiello imprentaba a moneda. A partir d'o sieglo XVI s'introduce a tecnica de cudición con molín en a que se fan servir dos cilindros grabau con as dos caras d'as monedas y por a on pasa una lamina metalica que queda imprentada y dimpués s'ha de retallar. Dende 1850 apareixe o torno mecanico en o que continan basando-se as maquinas actuals.

## Historia
Creso (m. 546 aC) ye por un regular reconoixiu por estar o primer puesto en meter en circulación cudicions de pureza y peso certificaus por un gubierno. A falsificación estió amplament cheneralizada mientres a Edat Meya. En zaguerías d'o sieglo XV, fue desarrollau en Italia un equipamiento que yera capable de proveyer monedas de peso y grandaria estables.

A Revolución industrial suposó un empentón en as tecnicas refinadas de cudición. Manimenos, a mayoría d'os elementos decorativos basicos d'a cudición moderna amaneixioron en a antigüidat.

En o mundo griego, o grabau en relieu reemplazó gradualment a las malament foradadas monedas d'os lidios. Aleixandre Magno estió qui inventó a *moneda-retrato*; istas en primeras representaban dioses u herois y dimpués monarcas. Dica zaguerías d'o sieglo XIX, as monedas chinas fuoron moldeadas de forma muit parellana a las primeras griegas; istas monedas cuadradas foradadas de bronce s'emitioron esencialment en a mesma grandaria y forma mientres cuasi 2.500 anyos.

## Referencias

## Vincos externos
James Bond

**James Bond**, conoixito tamién como **Achent 007**, ye un personache ficticio creyato por o novelista anglés Ian Fleming en l'anyo 1952, a suya primera aparición estió en a novela Casino Royale en a que amaneixe como un agente secreto.

Bond ye o protagonista d'as aventuras que se hi narran en as suyas misions, en as que ye representato como un espía internacional que traballa ta o MI6 o Servicio Secreto d'intelichencia britanico.

En primeras estió muit popular por as suyas novelas, que escribiba Ian Fleming dica a suya muerte en 1973 y dimpués continuoron atros escritors como Kingsley Amis, John Pearson, John Gardner, y Raymond Benson, anque istos zaguers muitas d'as novelas yeran nomás a novelización d'as cintas. En l'actualidat ye mas conoixito por as cintas de cine sobre as suyas aventuras que protagonizan destacatos actors como Sean Connery, George Lazenby, Roger Moore, Timothy Dalton, Pierce Brosnan u Daniel Craig.

Tamién basato en o mesmo personache y en as suyas cintas bi ha videochuegos dende l'anyo 1983, con James Bond 007 que apareixió ta as videoconsolas  Atari 2600, Atari 5200, ColecoVision y ta os ordinadors Atari 8-bit computers y Commodore 64, dica l'anyo 2012 ta conmemorar o 50 aniversario de James Bond con o videochuego 007 Legends ta PlayStation 3, Xbox 360, Wii U y PC.

## Filmografía
* 1962: *[[Dr. No (cinta)|Dr. No]]*.
* 1963: *[[From Russia with Love (cinta)|From Russia with Love]]*.
* 1964: *[[Goldfinger (cinta)|Goldfinger]]*.
* 1965: *[[Thunderball (cinta)|Thunderball]]*.
* 1967: *[[You Only Live Twice (cinta)|You Only Live Twice]]*.
* 1969: *[[On Her Majesty's Secret Service (cinta)|On Her Majesty's Secret Service]]*.
* 1971: *[[Diamonds Are Forever (cinta)|Diamonds Are Forever]]*.
* 1973: *[[Live and Let Die (cinta)|Live and Let Die]]*.
* 1974: *[[The Man with the Golden Gun (cinta)|The Man with the Golden Gun]]*.
* 1977: *[[The Spy Who Loved Me (cinta)|The Spy Who Loved Me]]*.
* 1979: *[[Moonraker (cinta)|Moonraker]]*.
* 1981: *[[For Your Eyes Only (cinta)|For Your Eyes Only]]*.
* 1983: *[[Octopussy]]*.
* 1985: *[[A View to a Kill]]*.
* 1987: *[[The Living Daylights]]*.
* 1989: *[[Licence to Kill]]*.
* 1995: *[[Goldeneye]]*.
* 1997: *[[Tomorrow Never Dies]]*.
* 1999: *[[The World Is Not Enough]]*.
* 2002: *[[Die Another Day]]*.
* 2006: *[[Casino Royale (cinta de 2006)|Casino Royale]]*.
* 2008: *[[Quantum of Solace]]*.
* 2012: *[[Skyfall]]*.
* 2015: *[[Spectre]]*.
* 2021: *[[No Time to Die]]*.

## Vinclos externos

*  Pachina web oficial de James.
*  Pachina web oficial d'Ian Fleming Publications.
*  L'estudio 007 en a pachina web d'os Pinewood Studios.
*  James Bond en IMDb.
Auguas residuals

As **auguas residuals** u tamién ditas **negras** u **fecals** son un tipo d'augua que ye contaminada con substancias fecals y orina, procedents de repuis organicos humans u animals. A suya importancia ye tal que requieren de sistemas de canalización, tractamiento y evacuación. O suyo tractamiento nulo u indebiu chenera grieus problemas de contaminación de l'augua.

## Descontaminación
Os diferents metodos de tractamiento s'achustan a o tipo de contaminación: ta a la materia en suspensión, tanto organica como inorganica, s'emplega a sedimentación y a filtración en todas as suyas variants. Ta la materia disuelta s'emplegan os tractamientos biolochicos (a vegadas a oxidación quimica) si ye organica, u os metodos de membranas, com a osmosi, si ye inorganica.

Os metodos de desinfección d'as auguas fecals son mas que mas a cloración y a ozonización, pero tamién s'ha feito servir a bromación y a radiación ultravioleta. O mas emplegau ye a cloración por ser barata, facilment disponible y muit efectiva. Manimenos, como o cloro ye toxico ta la vida acuatica l'augua tractada con iste elemento ha de someter-se a decloración antis de meter-la atra vegada en cursos d'augua natural.

## Se veiga tamién
* Demanda quimica d'oxichén.
* Laco (sedimento).

## Referencias

## Vinclos externos
*  Enerchía a partir d'auguas residuals
Anna Favella

**Anna Favella**, naixita de Roma (Reino d'Italia, hue Italia) o 21 de setiembre de 1983, ye una actriz italiana, activa en o cine italiano. 
D'entre a suya filmografía, se puet citar as suyas interpretacions en cintas como *Mr. America* (2013, Leonardo Ferrari Carissimi), *Terra Ribelle* (2010, Cinzia TH Torrini), *Terra Ribelle - Il Nuovo mondo* (2012, Ambroglio Lo Giudice), *Don Matteo 7* (2009, Giulio Base) u *Enrico Mattei - L'uomo che guardava al futuro* (2008, Giorgio Capitani).

## Vinclos externos
*  Anna Favella en IMDb.
Willis Tower

O **Willis Tower** ye una torre d'oficinas de 108 plantas situata en a ciudat de Chicago, estando actualment o grataciels mas alto d'ista ciudat. O suyo nombre proviene d'o sobrenombre d'o estato de Illinois. Fue construito entre 1970 y 1974. Tien 102 plantas y un total de 527 metros d'altaria (442 m si se i considera l'antena superior).

A escavación d'os alazetz prencipió lo Agosto de 1970 prencipió a construcción, a un ritmo de 4,5 pisos por semana. Fue inaugurato en o mes de chulio de 1974.

## Vinclos externos

*  Pachina web d'a Willis Tower.
*  Información d'a Willis Tower.
Sufixo -oso

O **sufixo -oso** ye un sufixo indicador de qualidat present en l'aragonés derivau d'o sufixo latín *-ŌSSU*, que indica "que tien de". Se puet fer servir pa creyar adchectivos calificativos a partir de substantivos, encara que a sobén estos adchectivos se substantivan. Tamién se fa servir pa nombrar puestos a on abunda muito una planta u pa nombrar formacions vechetals, d'astí que se trobe muito en toponimia. En toponimia a vegadas se troba a suya variant *-uso*, *-usa*, producto d'una antiga metafonía.

## Adchectivos
**Abundancioso*.
**Anglucioso*: con anglucia.
**Arguiloso*.
**Apegalloso*.
**Baboso*.
**Bafuroso*.
**Bamboso*.
**Bardoso*.
**Calsinoso*.
**Cagoso*: con miedo.
**Cansoso*.
**Carranyoso*: que se carranya fácil.
**Cenisoso*.
**Chiboso*.
**Espantoso*: persona u animal que tien miedo, por u espanto.
**Estoposo*.
**Fambroso*: con fambre.
**Farfalloso*: que no puet charrar con claridat.
**Farinoso*: con textura u consistencia pareixida a la farina.
**Filoso*.
**Fumoso*.
**Laganyoso*: con laganyas.
**Manioso*.
**Morgalloso*.
**Narigoso*: con naso gran.
**Perchudicioso*.
**Picatoso*.
**Pitoso*: carranyau.
**Pixoso*.
**Plevioso*: con plevias abundants.
**Poroso*.
**Robinoso*.
**Ronyoso*.
**Tinyoso*: tan lambrenyo u primo que pareix haber perdiu a salut.
**Verenoso*: que leva vereno, que intoxica.
**Veroso*: encara no maturo de tot.
**Vergonyoso*.
**Vorrugoso*: con vorrugas.

## Sustantivos
*Rabosa.

## Toponimia
*Finollosa d'Exarc.
*Ixantigosa.
*Masegoso.
*Panticosa.
*As Pedrosas.
*Purillosa.
*Reperós.
*Repetruso.
*Respomuso.

## Referencias

## Bibliografía
* KUHN, Alwin, *[[Der hocharagonesische Dialekt|El Dialecto Altoaragonés]]* (traducción de l'orichinal de 1935); Xordica Editorial. Zaragoza, 2008. ISBN 978-84-96457-41-6
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Gredos, Editorial, S.A., 2002 ISBN 8424923391, 9788424923396. 
* José Antonio Saura Rami: *[[Elementos de fonética y morfosintaxis benasquesas]]*, Zaragoza, Gara d'Edizions-Institución Fernando el Católico (2003).
Pepe Carvalho

**Pepe Carvalho** ye un personache ficticio creyato por Manuel Vázquez Montalbán y protagonista d'una serie de novelas, relatos curtos, una serie de televisión y cuatre cintas de cine.

Carvalho ye un detective privato una miqueta rarizo d'orichen gallego que vive en Barcelona anque muitas d'as novelas transcurren en atros puesto y as suyas aventuras e investigacions son utilizatas por o suyo autor ta fer una uellada, a la sociedat de zaguerias d'o sieglo XX.

Dende l'anyo 2006 l'Ayuntamiento de Barcelona fa entrega d'un premio dito Premio Pepe Carvalho ta os escritors de cualsiquier nacionalidat con una grandiza y reconoixita trachectoria en o chenero d'a novela negra o policiaca.

## Filmografía
Cuatre d'as suyas aventuras estioron adaptatas ta cintas de cine:

* 1976: *[[Tatuaje]]*, de Bigas Luna, protagonizata por Carlos Ballesteros y estrenada en o cine en 1979.
* 1983: *[[Asesinato en el Comité Central]]*, de Vicente Aranda, y protagonizata por Patxi Andión. 
* 1990: *[[El laberinto griego]]*, de Rafael Alcázar y protagonizata por Omero Antonutti.
* 1991: *[[Los mares del Sur]]*, de Manuel Esteban, y protagonizata por Juan Luis Galiardo.

## Vinclos externos
* Ruta de Pepe Carvalho por Barcelona.
Košarkaški klub Cedevita

O **Košarkaški klub Cedevita**, conoixito a sobén con l'actual nombre popular *Cedevita Zagreb*, ye un club croata de basketbol, fundato en l'anyo 1991. Chuga en a liga croata y  en a liga supranacional d'os Balcans en a temporada 2014/15. Os suyos pabillons como equipo local son o Dom Sportova y o Centro de Basketbol Dražen Petrović d'a ciudat de Zagreb.

## Nombres comercials

## Palmarés
* **[[Copa de Croacia de Basketbol|Copa de Croacia]] (2):** 2012, 2014.
* **[[Prva hrvatska košarkaška liga|A1 Liga]] (1):** 2014.

## Se veiga tamién
* A1 Liga.
* Liga ABA

## Vinclos externos

*   Pachina web oficial d'o club.
Claudio Encarnacion Montero

**Claudio Encarnacion Montero** (nombre artistico de **Claudio Encarnacion Montero Green**), naixiu d'Islington en 1995, ye un actor britanico.

## Vinclos externos

*  Claudio Encarnacion Montero en IMDb.
L'Aaiún

**L'Aaiún** (en arabe * العيون*, *al-ʿAyūn* u *al-ʿUyūn*, en castellano *El Aaiún*, en francés *Laâyoune*, en berber *ⵍⵄⵢⵓⵏ*) ye a capital no oficial d'o Sahara Occidental y una d'as provincias dividitas dimpués d'a suya ocupación por Marruecos.

Teneba una población de mas de 217.000 habitants en 2013  y ye a localidat con mas población d'o Sahara Occidental.

## Referencias

## Vinclos externos

*  ''El Aaiún de los pioneros: un poblado de los años 40'', Biblio 3W. Revista Bibliográfica de Geografía y Ciencias Sociales.
Ensundiero (desambigación)

**Ensundiero** puet estar:
***[[Ensundiero]]**, tocho pa pinchar a ensundia.
***[[Ensundiero (personache de ficción)|Ensundiero]]**, personache imachinario que mata ninos pa quitar-lis a ensundia.
Tía Casca

A **Tía Casca** ( ¿ - †1850)  estió una muller de Trasmoz d'o sieglo XIX, conoixida encara hue como bruixa por tot lo semontano de Moncayo por fer servir charapotes y conchuros ta deixar embruixadas a chents y bestias d'o lugar, provocando-les malotías u mala suerte por o que seguntes os diarios d'a epoca fue despenyata en l'anyo 1850. A chent diz que dimpués d'a suya muerte continó dondiando por ixe lugar ya que o diaple no se la querió levar ta l'infierno.

Gustavo Adolfo Bécquer replega en una d'as suyas *[[Cartas desde mi celda]]* (*Cartas dende a mía fosqueta*) feitos d'ista mena relacionaus con ista muller y a descripción d'a suya muerte en boca d'un pastor d'a redolada:
	

## Referencias

## Vinclos externos
* Texto en castellano en wikisource.
Valons (desambigación)

**Valons** puet estar:
***[[Valons]]**, os habitants de Belchica que parlan una luenga galorromanica.
***[[Valons (ropa)|Valons]]**, pantalons amplos y bolsudos, de largos por o chinullo.
Burhinus oedicnemus

L**'algaraván**, **chorlobit** u  **terlit** ( (Linné, 1758)) ye una especie d'au de l'orden Charadriiformes y d'a familia Burhinidae propia de tierras semiaridas d'o Viello Mundo y present en a val d'Ebro.

## Zoonimia
O zoonimo *algaraván* ye un arabismo en aragonés amprau dende l'algarabía *alkarawán* y present tamién en castellano d'Aragón como muestra de substrato lingüistico. A la vegada en arabe clasico *karawān* ye una palabra amprada d'o persa *karvān*.

A palabra *algaraván* se documenta en Ardisa, en lugars d'o sud de Guara, en o Semontano de Balbastro, en os Monegros y en a Ribera Baixa d'Ebro.

Localment en Aragón (pero sin localidat precisa), cualques ornitologos documentan denominacions como *terlid*,*chorlito aliaguero* y *esterlid*.

## Subspecies
Se reconoix seis subspecies de *Burhinus oedicnemus*:
* *[[Burhinus oedicnemus distinctus]]* (Bannerman, 1914) — Islas Canarias centrals y occidentals 
* *[[Burhinus oedicnemus harterti]]* Vaurie, 1963
* *[[Burhinus oedicnemus indicus]]* (Salvadori, 1865)
* *[[Burhinus oedicnemus insularum]]* (Sassi, 1908) — Islas Canarias orientals
* *[[Burhinus oedicnemus oedicnemus]]* (Linnaeus, 1758)
* *[[Burhinus oedicnemus saharae]]* (Reichenow, 1894)

## Notas


## Referencias

## Vinclos externos
Eusébio da Silva Ferreira

**Eusébio da Silva Ferreira**, conoixiu futbolísticament simplament como **Eusébio**, naixiu de Lourenço Marques, Portugal (hue Maputo, Mozambique) o 25 de chinero de 1942 y muerto en Lisbona o 5 de chinero de 2014), estió un futbolista portugués considerau un d'os millors d'a historia d'o suyo país.

## Bibliografía
* Max Gehringer, *Os vice-campeões in 1950 Brasil*, pachinas 46-47, Especial Placar: A Saga da Jules Rimet (4). Editorial Abril, aviento de 2005.

## Vinclos externos
Pulgaret

**Pulgaret** (en francés *Le Petit Poucet*) ye un cuento de fadas escrito por Charles Perrault en 1697 a partir de leyendas populars que tenioron un gran exito. Narra as aventuras de Pulgaret, un nino tan chicot como un pulgar.

Os chirmans Grimm publicoron en 1812 una version d'iste cuento (en alemán *Daumesdick*), precursora d'os cuentos de fadas angleses ditos *Tom Thumb*.

## A historia
Un matrimonio muit pobre decide albandonar a os suyos siet fillos en a selva porque no pueden mantener-los. O mas chicot, dito Pulgaret por a suya mida, troba o camín de tornada porque ha iu deixando migas de pan como rastro. Os pais tornan a intentar perder a os suyos fillos, mirando que Pulgaret no pueda ideyar garra cosa y marchan. Os ninos plegan ta una casa muit gran y demandan aduya. A muller les avisa que ye casada con un ogro que se los puet minchar pero éls se i quedan igualment.

De nueiz, os siet chirmans duermen en una cama graniza. Pulgaret veye que l'ogro tien siet fillos, que duermen con as suyas coronas en o tozuelo, y las prene ta dar-se-las a os suyos chirmans. Cuan l'ogro entra de nueit ta minchar-se a os chirmans, como ye fosco y no se i veye, troba os tozuelos sin corona d'os suyos fillos y se los mincha, respectando a os ninos que levan coronas. Tanimientres, Pulgaret y os suyos chirmans aproveitan ta fuyir.

Encarranyau, l'ogro se mete as botas de siet leguas, as mas rapidas d'o mundo, y marcha ta escar a os chirmans. Manimenos s'atura una mica ta descansar y s'aduerme. Pulgaret aproveita ta furtar-le as botas y torna a casa de l'ogro, a on le diz a la muller que han secuestrau a o suyo mariu y que amenista un rescate. O mesmo ogro, afirma, le ha deixau as suyas botas como prueba de que ye verdat lo que comenta. A muller le creye y le da una gran fortuna, que Pulgaret entrega a os suyos pais ta que toz puedan vivir goyosos.

## Vinclos externos

* Versión d'os Grimm
* Versión de Perrault
James Avery

**James La Rue Avery** naixito de Suffolk, Virchinia o 27 de noviembre de 1945 y muerto en Los Ángeles, California o 31 d'aviento de 2013, fue un actor de voz, de cine y televisión, estausunidense, conoixito prencipalment por o suyo papel de Philip Banks (tío Phil), en a serie  *[[The Fresh Prince of Bel-Air]]*. O suyo papel mas conoixito como actor de voz estió a voz de Shredder en serie *[[Teenage Mutant Ninja Turtles]]*.

## Vinclos externos
*  James Avery en IMDb.
Norman Bates

**Norman Bates** ye un personache ficticio, inspirau en l'asasín Ed Gein, y creyau por o novelista estausunidense Robert Bloch, ye o protagonista d'a novela *[[Psycho (novela)|Psycho]]* y d'as cintas d'a serie *Psycho* amás d'a serie de televisión *[[Bates Hotel]]*.

A suya primera adaptación ta o cine estió d'o director Alfred Hitchcock en a cinta Psycho d'o mesmo nombre que a novela (Psycho) en a que ye interpretau por Anthony Perkins, estando l'actor que interpretó mes vegadas iste personache y qui lo fació mas popular. En l'anyo 2013 se fació a primera temporada d'a serie de televisión anomenada *Bates Hotel*, una precuela d'a cinta de cine an se veye como evoluciona a suya personalidat mientres a suya adolescencia, en ista serie o personache de Norman Bates estió interpretau por Freddie Highmore.

## Vinclos externos
*  Norman Bates en IMDb.
A bonica adormida d'a selva

**A bonica adormida d'a selva** (en francés *La Belle au bois dormant*, en alemán *Dornröschen*) ye un cuento popular que se puet trobar en diferents versions.

Ya en 1634 se publica una versión d'iste cuento con o títol de "Sol, Luna y Talia" en a replega de cuentos que fa Giambattista Basile con o nombre de *Pentamerone*. En 1679 Charles Perrault reprene o cuento reeditando-lo en o suyo libro de *Historias y cuentos de tiempos pasaus*, con o títol de "La Belle au bois dormant" (en aragonés *A bonica adormida d'a selva*), con que ye universalment conoixiu. En 1812 os chirmans Grimm en publican una nueva versión feta a partir d'a de Perrault, en a replega de cuentos *Kinder- und Hausmärchen*, con o títol de "Dornröschen" (literalment *A puncha d'a rosa*).

## A historia
Una princesa ye maldita por una bruixa: si se puncha cosendo, morirá. Una fada mira de sacar-le poder a la maldición y la reformula decindo que en punchar-se con una agulla, cayera adormida mientres cient anyos, dica que un verdadero pochón d'aimor la despierte (feito que consigue o Prencipe Encantador dimpués de vencer cuantos periglos).

Ista versión basica ha teniu modificacions en as succesivas reedicions, que han iu complicando a historia (detallando por eixemplo a nineza d'a princesa, a intervención segunda d'a bruixa, as aventuras d'o prencipe u o enfrentamiento d'a parella con a suegra).

## Vinclos externos

* Versión d'os Grimm
* [Versión de Perrault](https://meta.wikimedia.org/wiki/s:fr:La_Belle_au_bois_dormant_(Perrault))
Copa Mundial de Fútbol de 2014

A **Copa Mundial de Fútbol de 2014** fue a XX edición d'o Mundial de Fútbol quí organizó Brasil en diferents seus. O ganador fue Alemanya aconsiguindo a suya cuatrena victoria.

## Estadios seus



## Vinclos externos

* //// Pachina web oficial.
Copa Mundial de Fútbol de 2022

A **Copa Mundial de Fútbol de 2022** estió a XXII edición d'o Mundial de Fútbol que s'organizó Qatar en diferents seus.

O ganador estió a Selección de fútbol d'Archentina aconseguindo a suya tercera victoria.

## Vinclos externos

* //// Pachina web d'a FIFA.
Copa Mundial de Fútbol de 2018

A **Copa Mundial de Fútbol de 2018** estió a XXI edición d'o Mundial de Fútbol, que organizó Rusia en diferents seus. O campión estió a selección de fútbol de Francia aconseguindo a suya segunda victoria, ganando a Croacia por 4-2 en a final.

## Vinclos externos

* //// Pachina web de Rusia 2018 en FIFA.com.
Cheronimo de Blancas

**Cheronimo de Blancas** (Zaragoza, 1530/40 - † Zaragoza, 1590) estió un historiador aragonés y cronista oficial d'o Reino d'Aragón.

## Biografía
Cheronimo de Blancas naixió de Zaragoza, en calendata desconoixida, en una familia acomodada. Os suyos estudios los fació en a Universidat de Zaragoza, a on estió un famoso latinista y historiador.

En 1581 ye nombrau succesor de Zurita como cronista oficial d'o Reino d'Aragón, cargo que ocuparía dica a suya muerte en 1590. Fue apedecau en o monesterio de Santa Engracia de Zaragoza.

## Obra
A principal obra de Cheronimo de Blancas estió *[[Aragonensium rerum comentarii]]* (en latín *"Comentarios sobre Aragón"*), publicada en 1588, a on fa una biografía de bels Chusticias d'Aragón y mira d'explicar os oríchens d'a institución.

Destaca tamién as "Coronaciones de los Serenissimos Reyes de Aragon", obra en que fa una cronica d'as coronacions reyals dende tiempos de Pero II.

Se gosa criticar a suya forma d'escribir en a que por un regular admite bels relatos fantasticos, pero a suya obra ye prou important ta conoixer a historia d'as institucions d'o reino y asinas como atros temas nobiliarios.

### Publicacions
**"Ad Regum Aragonum veterumq comitum depictas effigies, in regia Caesaraugustanensi deputationis aula positas, inscriptiones"* (1587). *Caesaraugustae: ex officina Simonis Portonarijs*.
**"[[Aragonensium rerum commentarii]]"*. Hieron. Blanca (1588). *Caesaraugustae: apud Laurentium Robles & Didacum fratres*.
**"Coronaciones de los Serenissimos Reyes de Aragon"*. Incluyen con *dos Tratados del Modo de tener Cortes*, d'o mesmo autor, y de Geronimo Martel, publicadas por Juan Francisco Andres de Uztarroz, con bellas notas (1641). *Çaragoça: por Diego Dormer: a costa del Reyno*.
**"Modo de proceder en Cortes de Aragón"*. (1641). *Zaragoza: por Diego Dormer*.
**"Inscripciones latinas a los retratos de los reyes de Sobrarbe, Condes antiguos, y Reyes de Aragon puestos en la Sala Real de la Diputacion de la ciudad de Zaragoça"*. (1680). *En Zaragoça: por los herederos de Diego Dormer.*

## Vinclos externos
* Jerónimo de Blancas